ISASI BALANZATEGI (EH Bildu, 2013-02-07):
Eskerrik asko presidenta andrea.
Nik ekintzaileen mundutik nator, euskalgintzatik. Euskera bizirik dago, besteak beste, jende askok ekin egin izan diolako musutruk dirua jarriz, lan handia eginez eta, besteak beste, enpresa proiektuak ez ditut aipatuko. Horietako batzuk indarrez itxita eta hala ere ekinaren ekinez berriz ere eraikiak eta abian jarritako proiektuak.
Ekintzaileak, milioi euro batzuk sortarazten dituztenak eta askotan ekintzaile horiek ez dute horrelako funtsarik izan beraien jarduerak ordaindu ahal izateko. Une honetan oraindik jende asko zorpetuta dago horrelako proiektuak eta milaka lanpostu sortu izan dira horretan eta ez dira funtsarik izan.
Nik ez dut esan eta ez dugu esaten EH Bildu kontra dagoenik horrelako funtsa publikoak eta kontrol sozialeko funtsak baldin badira. Esaten duguna zalantzak dauzkagula horrelakorik dagoenean legeak ekarri. Irakurri dut eta esaten du "hazi kapitaleko funts horrekin Jaurlaritzak lehentasuna emango dio deialdia egin aurretik gehienez hiru urte lehenengo ikasketak amaitu dituzten ekintzaileen enpresa proiektuak" eta abar, eta abar.
Ekintzailetzaren aldekoak gara. Gu ekintzaileak gara, danok, bere adiera zabalenean. Arriskuak hartzen ditugu eta baliabideak jartzen ditugu. Zalantza handiak dauzkagu kapital pribatua tartean sartzen denean eta zer-nolako kontrola egon daitekeen.
Gure ustez, Administrazio publikoa izan beharko litzateke ekintzailetza praktikatzen duen aurrenekoa. Problema bera lanpostuak suntsitzen ari direla oraindik ere eta gure industria ehuna desegiten ari dela gure begien aurrean eta horri aurre egin behar diogu. Lehentasun batzuk finkatu behar ditugu.
Lehentasun horietakoak, lehenik eta behin, esklusio egoeran dauden pertsonei begira jarri behar duguna. Gure gazteek joaten dira baina lehendik ere joaten ziren egoera honek bultzatuta, eta gu ez gara prestatzen ari gure industria ondo formatuta dagoen gazte horiek hemen lan egin dezaten.
Beraz, kontua gure errezeta seguru asko aukerarik orain ia hasi gara eta askotan leporatu egiten zaigu gobernatzen dugun horietan. Pozten naiz erreferentzia izatea onerako eta txarrerako asko ikasi behar dugu. Gure jarduera behintzat, guk ez daukagu esperientzarik lanpostuak suntsitzen. Ez daukagu esperientzarik eraispen industria hori sorrarazten. Ez daukagu esperientzarik halakorik egiten, momentuz ez.
Gure planteamendua, eta ni natorren mundu horretatik da, posible dela ekintzailetza sustatu egin behar dela baina espekulazio zirrikiturik txikiena ez diogu utzi nahi. Hor gertatzen da askotan eta estatistikak zorrotz begiratu behar dira zer gertatzen den ekintzaileek diren pertsona haiekin zer arriskua hartzen duten funts publikoak direnean, kontrol sozialekoak direnean (nire aldetik behintzat ez litzateke problemarik izango(, kapital pribatua hor sartzen denean, zer etekin ateratzen du? Eta batez ere, zeinen lepoa ateratzen du kapital pribatu horrek etekinak?
Eta zer-nolako jarduera? Zeren eta lehen esan dut langabetuan dagoen pertsona batek bizimodua aurrera atera ahal izateko lokal txiki bat baldin badu eta hor muntatu behar baldin badu ez dakit zer negozioa, gaur egun ez dago bideragarritasunek halakoetarako. Holako pertsona batek beste laguntza eta beste irtenbide bat behar du.
Gu ari gara batez ere holako pertsonentzat irtenbideak aldarrikatzen, egoera zailenetan dauden horientzat eta ekintzaileentzat eta oraindik badaude eta euskalgintza munduan badaude. Horientzat Administrazio publikoak bai funtsa jarri beharko lituzkeela baina seguraski ez izaera honetako funtsa.
Ekintzailetzaren inguruan pasa den astean gure aldeko botoa eman genuen horren aldekoak garelako, berez garelako, ekintzaileak garelako. Baina kontuz ibili behar dugu horrelako funtsekin kontrolik eza izan daitekeelako tarte.
Besterik gabe, eskerrik asko.